钦定古今图书集成/历象汇编/乾象典/第081卷 > 《暑雨赋》前人
## 钦定古今图书集成/历象汇编/乾象典/第081卷 > 《暑雨赋》前人

“提九山于空虚，忽并击而俱裂。壅百川于河汉，迺防
溃而一决。哀下土之微生，何足供夫摧折。方朱鸟之
宵中，岁仲夏兮大热。虽惔焚之一快，俄郁蒸之莫泄。
丛百指于环堵，顾杖履之安设。委重煮于九旬，淫疾
苦于百节，付六凿于浑沌。独天游而神悦，忽翛然而
轻举。固已窥寒门而蹈冰雪，揽北斗而酌天酒。觐上”
帝于元阙。“聊逍遥兮穷年，俯故居兮螘垤。”